PRESSEMEDELELSE

11-10-2022

# engcons nye tiltrotatorsystem er i rampelyset på den verdensførende messe Bauma

**Bauma, den førende messe på bygge- og anlægsområdet, finder sted den 24.-30. oktober i München, Tyskland. Bauma er en stor international messe med besøgende fra hele verden, og engcon vil naturligvis også være til stede. engcons fokusområde bliver tredje generation tiltrotatorer, der imødekommer entreprenørernes øgede krav til effektivitet og brændstofbesparende teknologi.**

engcon har siden 1998 udstillet sine produkter på den internationale messe Bauma i München. Det der vil være i fokus for engcon i år, er tredje generation af tiltrotatorer, som er et skridt fremad for smart teknologi, og som udover at være udviklet til elektrisk gravemaskiner, også sænker brændstofforbruget på nuværende dieseldrevne maskiner. Den nye generation er et helt nyt styresystem som arbejder med lastfølingshydraulik, der ikke presser gravemaskinen mere end nødvendigt – dette betyder at maskinen kan få flere effektive timer ud af enten én tankfuld diesel, eller én opladning.

Udover at gøre gravearbejdet mere effektivt, øger systemet også komforten og sikkerheden for brugeren. Systemet styres via en app, der kan downloades til Apple og Android, hvor maskinføreren blandt andet kan skifte program og sænke hastigheden på funktioner.

På standen vil de besøgende kunne deltage i demonstrationer, der viser, hvordan tiltrotatoren effektiviserer gravebranchen. Uden at forlade kabinen kan maskinføreren nemt og sikkert skifte redskab til at grave, gribe, læsse, løfte og meget mere. engcon vil også demonstrere det smarte styresystem, som tredje generation af tiltrotatorer vil blive udstyret med.

– Vi er meget glade for at kunne fortælle om tredje generation af tiltrotatorer på en af verdens største messer, og vi ser frem til at møde eksisterende og fremtidige kunder. På vores stand vil besøgende kunne prøve det nye system, stille spørgsmål og se de innovative løsninger, vi har lavet for at gøre gravemaskinebranchen mere effektiv, siger Martin Engström, produktchef hos engcon.

**Yderligere oplysninger fås ved at kontakte:**
Anne Vågström, engcon Group | anne.vagstrom@engcon.se | +46 [0]76 126 40 84
Martin Engström, engcon Group | martin.engstrom@engcon.com | +46 [0]70 571 76 61

**engcon** er den førende globale leverandør af tiltrotatorer og tilhørende redskaber, som øger gravemaskiners effektivitet, fleksibilitet, præcision og sikkerhed. Med viden, engagement og et højt serviceniveau skaber engcons mere end 400 medarbejdere succes for deres kunder. engcon blev grundlagt i 1990 med hovedkontor i Strömsund i Sverige og møder markedet via 13 lokale salgsselskaber og et etableret netværk af forhandlere rundt om i verden. Nettoomsætningen nåede i 2021 op på ca. 1,5 milliarder SEK.

[www.engcon.com](https://engcon.com/da_dk.html)